ตราครุฑตราครุฑกฎทบวงฉบับที่2 (พ.ศ. 2519)ออกตามความในพระราชบัญญัติระเบียบข้าราชการพลเรือนในมหาวิทยาลัยพ.ศ.2507----------อาศัยอำนาจตามความในมาตรา 4 และมาตรา 5แห่งพระราชบัญญัติระเบียบข้าราชการพลเรือนในมหาวิทยาลัย พ.ศ. 2507 และข้อ 18 แห่งประกาศของคณะปฏิวัติฉบับที่ 217 ลงวันที่ 29 กันยายนพ.ศ. 2515 รัฐมนตรีว่าการทบวงมหาวิทยาลัยออกกฎทบวงไว้ดังต่อไปนี้ข้อ 1 ให้ยกเลิก(1) กฎกระทรวง (พ.ศ. 2507)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507(2) กฎกระทรวง ฉบับที่ 2 (พ.ศ. 2509)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507(3) กฎกระทรวง ฉบับที่ 4 (พ.ศ. 2514)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507 (4) กฎทบวง ฉบับที่ 1(พ.ศ. 2516)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. 2507ข้อ 2 กฎทบวงฉบับนี้ให้ใช้บังคับตั้งแต่วันที่ 6 กุมภาพันธ์ พ.ศ. 2519เป็นต้นไปข้อ 3 ให้มีคณะกรรมการข้าราชการพลเรือนในมหาวิทยาลัยคณะหนึ่ง เรียกโดยย่อว่า`ก.ม.'ประกอบด้วยนายกรัฐมนตรีเป็นประธานรัฐมนตรีว่าการทบวงมหาวิทยาลัยของรัฐเป็นรองประธาน และกรรมการซึ่งทรงพระกรุณาโปรดเกล้า ฯแต่งตั้งจากผู้ทรงคุณวุฒิซึ่งมิได้เป็นข้าราชการการเมือง สมาชิกรัฐสภา กรรมการพรรคการเมือง หรือเจ้าหน้าที่ในพรรคการเมืองจำนวนไม่น้อยกว่าเก้าคนแต่ไม่เกินสิบห้าคนโดยต้องเป็นผู้ดำรงตำแหน่งข้าราชการพลเรือนในมหาวิทยาลัยซึ่งรับราชการอยู่ไม่น้อยกว่ากึ่งหนึ่งของจำนวนกรรมการผู้ทรงคุณวุฒิและให้ปลัดทบวงมหาวิทยาลัยของรัฐเป็นกรรมการและเลขาธิการกรรมการซึ่งทรงพระกรุณาโปรดเกล้า ฯแต่งตั้งจากผู้ดำรงตำแหน่งข้าราชการพลเรือนในมหาวิทยาลัย ถ้าออกจากตำแหน่งข้าราชการพลเรือนในมหาวิทยาลัยให้พ้นจากตำแหน่งก.ม. มีอำนาจหน้าที่ปฏิบัติการตามความในกฎทบวงนี้ข้อ 4 กรรมการซึ่งทรงพระกรุณาโปรดเกล้า ฯแต่งตั้งให้อยู่ในตำแหน่งได้คราวละสองปี ถ้าตำแหน่งกรรมการว่างลงก่อนกำหนดให้ดำเนินการแต่งตั้งกรรมการแทนภายในกำหนดสามสิบวัน เว้นแต่วาระของกรรมการเหลือไม่ถึงหนึ่งร้อยแปดสิบวันจะไม่แต่งตั้งกรรมการแทนก็ได้ ซึ่งได้รับแต่งตั้งเป็นกรรมการแทนนั้นให้อยู่ในตำแหน่งได้เพียงเท่ากำหนดเวลาของผู้ซึ่งตนแทนกรรมการซึ่งพ้นจากตำแหน่งจะทรงพระกรุณาโปรดเกล้า ฯแต่งตั้งให้เป็นกรรมการอีกก็ได้ในกรณีที่กรรมการพ้นจากตำแหน่งตามวาระแต่ยังมิได้ทรงพระกรุณาโปรดเกล้า ฯแต่งตั้งกรรมการใหม่ให้กรรมการซึ่งพ้นจากตำแหน่งปฏิบัติหน้าที่ต่อไปจนกว่าจะได้ทรงพระกรุณาโปรดเกล้า ฯแต่งตั้งกรรมการให้ใหม่ข้อ 5 การประชุม ก.ม.ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุม ก.ม.ถ้าประธานไม่อยู่ในที่ประชุมหรือไม่สามารถปฏิบัติหน้าที่ได้ ให้รองประธานเป็นประธานในที่ประชุมถ้าประธานและรองประธานไม่อยู่ในที่ประชุม หรือไม่สามารถปฏิบัติหน้าที่ได้ให้ที่ประชุมเลือกกรรมการคนหนึ่งทำหน้าที่ประธานในการประชุม ก.ม. ถ้ามีการพิจารณาเรื่องเกี่ยวกับตัวกรรมการผู้ใดโดยเฉพาะกรรมการผู้นั้นไม่มีสิทธิเข้าประชุมการวินิจฉัยชี้ขาดให้ถือเสียงข้างมาก ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ 6 ก.ม. มีอำนาจตั้งอนุกรรมการวิสามัญ เรียกโดยย่อว่า `อ.ก.ม. วิสามัญ' เพื่อทำการใด ๆ แทนได้ในกรณีที่กรรมการของ ก.ม.ซึ่งทรงพระกรุณาโปรดเกล้า ฯ แต่งตั้งพ้นจากตำแหน่งตามวาระให้อ.ก.ม. วิสามัญ ที่ได้รับแต่งตั้งจาก ก.ม.คณะนั้นพ้นจากตำแหน่งไปด้วย ในระหว่างที่ยังมิได้ทรงพระกรุณาโปรดเกล้า ฯ แต่งตั้ง ก.ม. ใหม่ ให้ อ.ก.ม. วิสามัญปฏิบัติหน้าที่ต่อไปจนกว่าจะได้มีการแต่งตั้งอ.ก.ม.วิสามัญใหม่ข้อ 7 ให้มีอนุกรรมการสามัญ ประจำทุกมหาวิทยาลัยเรียกโดยย่อ ๆ ว่า `อ.ก.ม.มหาวิทยาลัย'ประกอบด้วยอธิการบดีเป็นประธาน รองอธิการบดี คณบดีผู้อำนวยการศูนย์ สถาบันหรือสำนัก และหัวหน้าแผนกอิสระ ถ้ามี เป็นอนุกรรมการโดยตำแหน่ง ทั้งนี้อธิการบดีด้วยความเห็นชอบของอนุกรรมการโดยตำแหน่งจะแต่งตั้งผู้ดำรงตำแหน่งข้าราชการพลเรือนในมหาวิทยาลัยนั้นเป็นอนุกรรมการอีกจำนวนไม่เกินห้าคนก็ได้อนุกรรมการที่ได้รับแต่งตั้งให้อยู่ตำแหน่งได้คราวละสองปีให้อธิการบดีแต่งตั้งรองอธิการบดีคนใดคนหนึ่งเป็นเลขานุการอ.ก.ม.มหาวิทยาลัยมหาวิทยาลัยใดมีวิทยาลัยเป็นส่วนราชการ ให้หัวหน้าของวิทยาลัยนั้นเป็นอนุกรรมการโดยตำแหน่งด้วยอ.ก.ม.มหาวิทยาลัยมีหน้าที่ปฏิบัติการตามกฎทบวงนี้ และมีหน้าที่ช่วยก.ม.ปฏิบัติการตามที่ ก.ม.มอบหมาย และให้ความเห็นแก่อธิการบดีตามที่อธิการบดีปรึกษาการประชุม อ.ก.ม.มหาวิทยาลัย ให้นำความในข้อ 5 มาใช้บังคับโดยอนุโลมข้อ 8 อ.ก.ม.มหาวิทยาลัยมีอำนาจตั้งกรรมการเฉพาะกิจเพื่อทำการตามที่อ.ก.ม.มหาวิทยาลัยมอบหมายข้อ 9 ในการปฏิบัติหน้าที่ของอ.ก.ม.มหาวิทยาลัยในเรื่องที่เกี่ยวกับการดำเนินการทางวินัยการออกจากราชการ การร้องทุกข์ การอุทธรณ์ และการอื่นตามที่ก.ม.กำหนด ก.ม.อาจกำหนดให้มีผู้แทนของกลุ่มข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยเข้าร่วมประชุมในฐานะที่ปรึกษาด้วยก็ได้จำนวน คุณสมบัติ การเลือกตั้ง และวาระการดำรงตำแหน่งของผู้แทนกลุ่มข้าราชการพลเรือนตามวรรคหนึ่งให้เป็นไปตามที่ ก.ม.กำหนดข้อ 10 การกำหนดอัตราเงินเดือน การบรรจุ การแต่งตั้งการเลื่อนขั้นเงินเดือน การสอบสวนการรักษาวินัย และการออกจากราชการของข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัย ให้เป็นไปตามที่กำหนดในกฎทบวงนี้การใดที่มิได้กำหนดไว้กฎทบวงนี้ให้เป็นไปตามที่กำหนดไว้ในกฎหมายว่าด้วยระเบียบข้าราชการพลเรือนกฎ ก.พ.และระเบียบที่ออกตามความในกฎหมายว่าด้วยระเบียบข้าราชการพลเรือนโดยอนุโลมในกรณีที่นำกฎหมายว่าด้วยระเบียบข้าราชการพลเรือนกฎก.พ.และระเบียบที่ออกตามความในกฎหมายว่าด้วยระเบียบข้าราชการพลเรือนมาใช้บังคับนั้นให้บรรดาอำนาจหน้าที่ของ ก.พ. เป็นอำนาจหน้าที่ของ ก.ม. ให้อำนาจหน้าที่ของ อ.ก.พ.กระทรวง หรืออ.ก.พ.กรม เป็นอำนาจหน้าที่ของอ.ก.ม.มหาวิทยาลัย และให้อำนาจหน้าที่ของรัฐมนตรีเจ้าสังกัดปลัดกระทรวง หรืออธิบดี เป็นอำนาจหน้าที่ของรัฐมนตรีว่าการทบวงมหาวิทยาลัยของรัฐปลัดทบวงมหาวิทยาลัยของรัฐ หรืออธิการบดี แล้วแต่กรณีข้อ 11 ตำแหน่งข้าราชการพลเรือนในมหาวิทยาลัย ได้แก่ตำแหน่งดังต่อไปนี้(ก) ตำแหน่งซึ่งมีหน้าที่สอน วิจัย และให้บริการทางวิชาการ ได้แก่ (1)ศาสตราจารย์ (2)รองศาสตราจารย์ (3)ผู้ช่วยศาสตราจารย์ (4) อาจารย์(ข) ตำแหน่งซึ่งมีหน้าที่ให้บริการทางวิชาการ ได้แก่ตำแหน่งในสายงานต่าง ๆดังนี้ (1)บรรณารักษ์ (2)โสตทัศนศึกษา (3) แพทย์ (4) พยาบาล (5) วิจัย (6)ตำแหน่งในสายงานวิชาการอื่น ที่ ก.ม.กำหนด(ค) ตำแหน่งซึ่งมีหน้าที่เกี่ยวกับงานบริหารและธุรการ ได้แก่ (1)อธิการบดี (2)รองอธิการบดี (3) คณบดี (4)ผู้อำนวยการศูนย์ สถาบัน หรือสำนัก (5)หัวหน้าแผนกอิสระ (6) รองคณบดี (7)รองผู้อำนวยการศูนย์ สถาบัน หรือสำนัก (8)หัวหน้าภาควิชา หรือหัวหน้าแผนกวิชา (9)ผู้อำนวยการ (10) เลขานุการคณะ (11) หัวหน้ากอง (12) หัวหน้าแผนก (13) ตำแหน่งอื่นที่ ก.ม.กำหนดข้อ 12 มหาวิทยาลัยใดจะมีตำแหน่งข้าราชการพลเรือนในมหาวิทยาลัยตำแหน่งใดจำนวนเท่าใดและจะต้องใช้ผู้มีคุณสมบัติเฉพาะตำแหน่งอย่างใด ให้ ก.ม.กำหนดโดยคำนึงถึงลักษณะหน้าที่ความรับผิดชอบ ปริมาณและคุณภาพของงานข้อ 13 ให้ ก.ม.จัดทำมาตรฐานกำหนดตำแหน่งข้าราชการพลเรือนในมหาวิทยาลัยไว้เป็นหลักฐานทุกตำแหน่งในมาตรฐานกำหนดตำแหน่งให้แสดงชื่อของตำแหน่ง หน้าที่และความรับผิดชอบของตำแหน่ง ลักษณะงานที่ปฏิบัติคุณสมบัติเฉพาะสำหรับตำแหน่งที่ผู้ดำรงตำแหน่งจะต้องมี และสำหรับตำแหน่งตามข้อ 15(ข) และ (ค) (2)ให้แสดงระดับเงินเดือนที่ให้ได้รับ โดยอนุโลมตามหลักเกณฑ์ในมาตรา 32 แห่งพระราชบัญญัติระเบียบข้าราชการพลเรือน พ.ศ.2518ข้อ 14 ในกรณีที่ลักษณะหน้าที่และความรับผิดชอบปริมาณและคุณภาพของงานของตำแหน่งข้าราชการพลเรือนในมหาวิทยาลัยตำแหน่งใด ที่ ก.ม.กำหนดเปลี่ยนแปลงไปให้ ก.ม.พิจารณาปรับปรุงการกำหนดตำแหน่งนั้นเสียใหม่ให้เหมาะสมข้อ 15 ข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยให้ได้รับเงินเดือนตามตำแหน่ง ดังต่อไปนี้(ก) ตำแหน่งซึ่งมีหน้าที่ สอน วิจัย และให้บริการทางวิชาการ (1)ศาสตราจารย์ ให้ได้รับเงินเดือนระดับ 7 ถึงระดับ 9 และถ้าศาตราจารย์ผู้ใดเป็นผู้เชี่ยวชาญพิเศษและมีผลงานทางวิชาการตามหลักเกณฑ์ที่ก.ม.กำหนด ให้ผู้นั้นรับเงินเดือนในระดับ 10ได้ เมื่อได้รับเงินเดือนถึงขั้นต่ำของระดับ 10และได้ผ่านการประเมินตามวิธีการที่ ก.ม.กำหนดแล้ว (2)รองศาสตราจารย์ ให้ได้รับเงินเดือนระดับ 6 ถึงระดับ 8 และถ้ารองศาตราจารย์ผู้ใดเป็นผู้เชี่ยวชาญพิเศษและมีผลงานทางวิชาการตามหลักเกณฑ์ที่ก.ม.กำหนด ให้ผู้นั้นรับเงินเดือนในระดับ 9 ได้ เมื่อได้รับเงินเดือนถึงขั้นต่ำของระดับ 9และได้ผ่านการประเมินตามวิธีการที่ ก.ม.กำหนดแล้ว (3)ผู้ช่วยศาสตราจารย์ ให้ได้รับเงินเดือนระดับ 5 ถึงระดับ 7 และถ้าผู้ช่วยศาตราจารย์ผู้ใดเป็นผู้เชี่ยวชาญพิเศษและมีผลงานทางวิชาการตามหลักเกณฑ์ที่ก.ม.กำหนด ให้ผู้นั้นรับเงินเดือนในระดับ 8 ได้ เมื่อได้รับเงินเดือนถึงขั้นต่ำของระดับ 8และได้ผ่านการประเมินตามวิธีการที่ ก.ม.กำหนดแล้ว (4) อาจารย์ให้ได้รับเงินเดือนระดับ 3 ถึงระดับ 6 และถ้าอาจารย์ผู้ใดเป็นผู้ชำนาญการตามหลักเกณฑ์ที่ ก.ม.กำหนด ให้ผู้นั้นรับเงินเดือนในระดับ 7ได้ เมื่อได้รับเงินเดือนถึงขั้นต่ำของระดับ7และได้ผ่านการประเมินตามวิธีการที่ ก.ม.กำหนดแล้ว(ข) ตำแหน่งซึ่งมีหน้าที่ให้บริการทางวิชาการให้ได้รับเงินเดือนในระดับตามที่ ก.ม.กำหนดไว้ในมาตรฐานกำหนดตำแหน่ง(ค) ตำแหน่งซึ่งมีหน้าที่เกี่ยวกับงานบริหารและธุรการ (1)ตำแหน่งตามที่ระบุไว้ใน ข้อ 11 (ค) (1) ถึง (8) ซึ่งเป็นตำแหน่งที่แต่งตั้งจากผู้ดำรงตำแหน่งในข้อ 11 (ก)ให้ได้รับเงินเดือนตามตำแหน่งตามที่ระบุไว้ใน (ก)(2) ตำแหน่งตามที่ระบุไว้ใน ข้อ 11 (ค) (9) ถึง (13)ให้ได้รับเงินเดือนในระดับตามที่ ก.ม.กำหนดไว้ในมาตรฐานกำหนดตำแหน่งทั้งนี้ตามบัญชีอัตราเงินเดือนข้าราชการพลเรือนท้ายพระราชบัญญัติระเบียบข้าราชการพลเรือนพ.ศ.2518ข้อ 16 ผู้ดำรงตำแหน่งตามข้อ 11 (ค) (1) ถึง (8)อาจได้รับเงินประจำตำแหน่งเป็นรายเดือน ตามหลักเกณฑ์ที่ ก.ม. และกระทรวงการคลังกำหนดข้อ 17 การให้ผู้ดำรงตำแหน่งข้าราชการพลเรือนในมหาวิทยาลัยได้รับเงินเดือนตามข้อง 15ให้เป็นไปตามมาตรา 37แห่งพระราชบัญญัติระเบียบข้าราชการพลเรือน พ.ศ. 2518 โดยอนุโลมภายใต้บังคับข้อ 15 (ก)ตำแหน่งใดมีอัตราเงินเดือนหลายระดับเมื่อผู้ดำรงตำแหน่งนั้นได้รับเงินเดือนถึงขั้นต่ำของระดับถัดไปให้ผู้มีอำนาจสั่งบรรจุตามข้อ 24 มีคำสั่งให้ผู้นั้นได้รับเงินเดือนในระดับถัดไปนั้นข้อ 18 การบรรจุบุคคลเข้ารับราชการเพื่อแต่งตั้งให้ดำรงตำแหน่งข้าราชการพลเรือนในมหาวิทยาลัยให้บรรจุและแต่งตั้งจากผู้สอบแข่งขันได้ในตำแหน่งนั้นโดยบรรจุและแต่งตั้งตามลำดับที่ในบัญชีผู้สอบแข่งขันได้ความในวรรคหนึ่งไม่ใช้บังคับสำหรับการบรรจุบุคคลเข้ารับราชการตามข้อ 22 ข้อ23 ข้อ 29ข้อ 30 ข้อ 31 และข้อ 32ข้อ 19 ผู้สมัครสอบแข่งขันในตำแหน่งใดต้องมีคุณสมบัติทั่วไปหรือได้รับการยกเว้นในกรณีที่ขาดคุณสมบัติตามมาตรา 24แห่งพระราชบัญญัติระเบียบข้าราชการพลเรือน พ.ศ. 2518 และต้องมีคุณสมบัติเฉพาะสำหรับตำแหน่งนั้นตามที่ ก.ม. กำหนดไว้ในมาตรฐานกำหนดตำแหน่งหรือได้รับอนุมัติจาก ก.ม.ตามข้อ 26 ด้วยสำหรับผู้ขาดคุณสมบัติทั่วไปตามมาตรา 24 (4)แห่งพระราชบัญญัติระเบียบข้าราชการพลเรือนพ.ศ. 2518 ให้มีสิทธิสมัครสอบแข่งขันได้แต่จะมีสิทธิได้รับบรรจุและแต่งตั้งให้ดำรงตำแหน่งข้าราชการพลเรือนในมหาวิทยาลัยในตำแหน่งที่สอบแข่งขันได้ต่อเมื่อพ้นจากตำแหน่งข้าราชการการเมืองแล้วข้อ 20 ให้ อ.ก.ม.มหาวิทยาลัยเป็นผู้ดำเนินการสอบแข่งขันเพื่อบรรจุบุคคลเข้ารับราชการหลักสูตรและวิธีดำเนินการเกี่ยวกับการสอบแข่งขันตลอดจนเกณฑ์การตัดสินการขึ้นบัญชีและการยกเลิกบัญชีผู้สอบแข่งขันได้ ให้เป็นไปตามที่ ก.ม.กำหนดข้อ 21 ผู้สอบแข่งขันได้ซึ่งอยู่ในลำดับที่ที่จะได้รับการบรรจุและแต่งตั้งให้ดำรงตำแหน่งใด ถ้าปรากฏว่าขาดคุณสมบัติทั่วไปโดยไม่ได้รับการยกเว้นในกรณีที่ขาดคุณสมบัติตามมาตราแห่งพระราชบัญญัติระเบียบข้าราชการพลเรือน พ.ศ. 2518หรือขาดคุณสมบัติเฉพาะสำหรับตำแหน่งอยู่ก่อน หรือภายหลังการสอบแข่งขัน โดยไม่ได้รับอนุมัติจาก ก.ม. ตามข้อ 26จะบรรจุและแต่งตั้งให้ดำรงตำแหน่งนั้นไม่ได้ข้อ 22 ในกรณีที่มีเหตุพิเศษที่ไม่จำเป็นต้องดำเนินการสอบแข่งขัน อ.ก.ม.มหาวิทยาลัยอาจคัดเลือกบรรจุบุคคลเข้ารับราชการและแต่งตั้งให้ดำรงตำแหน่งได้ทั้งนี้ ตามหลักเกณฑ์และวิธีการที่ ก.ม.กำหนดข้อ 23 มหาวิทยาลัยใดมีเหตุผลและความจำเป็นอย่างยิ่งเพื่อประโยชน์แก่ราชการที่จะต้องบรรจุบุคคลที่มีความรู้ความสามารถและความชำนาญงานสูงมากเป็นพิเศษเข้ารับราชการในฐานะผู้ทรงคุณวุฒิให้มหาวิทยาลัยนั้นดำเนินการขออนุมัติ ก.ม.เมื่อก.ม.ได้พิจารณาอนุมัติให้บรรจุและได้กำหนดตำแหน่งที่จำแต่งตั้งและเงินเดือนที่จะให้ได้รับแล้วให้ผู้มีอำนาจตามข้อ 24 บรรจุและแต่งตั้งได้ตามหลักเกณฑ์และวิธีการที่ ก.ม.กำหนดข้อ 24การบรรจุบุคคลเข้ารับราชการและการแต่งตั้งให้ดำรงตำแหน่งข้าราชการพลเรือนในมหาวิทยาลัย ให้ผู้มีอำนาจต่อไปนี้เป็นผู้สั่งบรรจุแต่งตั้ง(1) การบรรจุและแต่งตั้งให้ดำรงตำแหน่งซึ่งได้รับเงินเดือนในระดับ 10และตำแหน่งศาสตราจารย์ ปลัดทบวงมหาวิทยาลัยของรัฐโดยอนุมัติของก.ม.เป็นผู้มีอำนาจสั่งบรรจุและเสนอชื่อต่อรัฐมนตรีว่าการทบวงมหาวิทยาลัยของรัฐให้รัฐมนตรีว่าการทบวงมหาวิทยาลัยของรัฐ รายงานนายกรัฐมนตรีเพื่อนำความกราบบังคมทูลเพื่อทรงพระกรุณาโปรดเกล้าฯ แต่งตั้ง(2) การบรรจุและแต่งตั้งให้ดำรงตำแหน่งซึ่งได้รับเงินเดือนตั้งแต่ระดับ 9ลงมา อธิการบดีผู้บังคับบัญชาโดยอนุมัติของ อ.ก.ม.มหาวิทยาลัยเป็นผู้มีอำนาจสั่งบรรจุและแต่งตั้งการแต่งตั้งให้ดำรงตำแหน่งศาสตราจารย์ รองศาสตราจารย์และผู้ช่วยศาสตราจารย์ ตามข้อ 11(ก) ให้เป็นไปตามหลักเกณฑ์และวิธีการที่ ก.ม.กำหนดข้อ 25ผู้ได้รับการบรรจุเข้ารับราชการและแต่งตั้งให้ดำรงตำแหน่งข้าราชการพลเรือนในมหาวิทยาลัยตำแหน่งใดตามข้อ 18 วรรคหนึ่งและข้อ 22ให้ทดลองปฏิบัติหน้าที่ราชการในตำแหน่งโดยอนุโลมตามมาตรา 46แห่งพระราชบัญญัติระเบียบข้าราชการพลเรือน พ.ศ. 2518 เว้นแต่กำหนดเวลาและวิธีการทดลองปฏิบัติหน้าที่ราชการให้เป็นไปตามที่ก.ม.กำหนดข้อ 26ผู้ได้รับแต่งตั้งให้ดำรงตำแหน่งข้าราชการพลเรือนในมหาวิทยาลัยตำแหน่งใด ต้องมีคุณสมบัติเฉพาะสำหรับตำแหน่งนั้น ตามที่ก.ม.กำหนดไว้ในมาตรฐานกำหนดตำแหน่งในกรณีที่มีเหตุผลและความจำเป็นก.ม.อาจอนุมัติให้แต่งตั้งข้าราชการพลเรือนที่มีคุณสมบัติเฉพาะต่างไปจากที่กำหนดไว้ในมาตรฐานกำหนดตำแหน่งให้ดำรงตำแหน่งข้าราชการพลเรือนในมหาวิทยาลัยได้ในกรณีที่ ก.ม.กำหนดให้ปริญญาหรือประกาศนียบัตรวิชาชีพใดเป็นคุณสมบัติเฉพาะสำหรับตำแหน่งให้หมายถึงปริญญาหรือประกาศนียบัตรวิชาชีพที่ ก.ม.รับรองข้อ 27การย้ายข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยไปแต่งตั้งให้ดำรงตำแหน่งอื่นในมหาวิทยาลัยเดียวกันต้องย้ายไปแต่งตั้งให้ดำรงตำแหน่งซึ่งอาจได้รับเงินเดือนในระดับที่ไม่สูงกว่าเดิมแต่ถ้าจะแต่งตั้งให้ดำรงตำแหน่งซึ่งอาจได้รับเงินเดือนในระดับที่ต่ำกว่าเดิมจะกระทำได้ต่อเมื่อได้รับอนุมัติจาก ก.ม.แล้วข้อ 28การเลื่อนข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยขึ้นแต่งตั้งให้ดำรงตำแหน่งซึ่งอาจได้รับเงินเดือนในระดับที่สูงขึ้นให้เลื่อนและแต่งตั้งจากผู้สอบแข่งขันหรือผู้สอบคัดเลือกเพื่อดำรงตำแหน่งนั้นได้หรือจากผู้ได้รับคัดเลือกเพื่อดำรงตำแหน่งนั้น กรณีใดจะเลื่อนและแต่งตั้งจากผู้สอบแข่งขันได้ผู้สอบคัดเลือกได้หรือผู้ได้รับคัดเลือก ให้เป็นไปตามที่ ก.ม.กำหนดการสอบแข่งขัน ให้เป็นไปตามข้อ 20 ส่วนการสอบคัดเลือกและคัดเลือกให้อ.ก.ม.มหาวิทยาลัยเป็นผู้ดำเนินการหลักสูตรและวิธีดำเนินการเกี่ยวกับการสอบคัดเลือกคุณสมบัติของผู้มีสิทธิในการสอบคัดเลือกเกณฑ์การตัดสิน การขึ้นบัญชีและการยกเลิกบัญชีผู้สอบคัดเลือกได้ตลอดจนวิธีดำเนินการเกี่ยวกับการการแต่งตั้งให้ดำรงตำแหน่งข้าราชการพลเรือนในมหาวิทยาลัยตามวรรคหนึ่งสำหรับผู้สอบแข่งขันได้ ให้แต่งตั้งตามลำดับที่ในบัญชีผู้สอบแข่งขันได้สำหรับผู้สอบคัดเลือกได้ หรือผู้ได้รับคัดเลือก ให้แต่งตั้งได้ตามความเหมาะสม โดยคำนึงถึงความรู้ ความสามารถความประพฤติและประวัติการรับราชการข้อ 29การโอนข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยในต่างมหาวิทยาลัยอาจกระทำได้เมื่อผู้มีอำนาจสั่งบรรจุทั้งสองฝ่ายได้ตกลงยินยอมในการโอนนั้นแล้วโดยให้แต่งตั้งให้ดำรงตำแหน่งซึ่งอาจได้รับเงินเดือนในระดับที่ไม่สูงกว่าเดิมและรับเงินเดือนในขั้นที่ไม่สูงกว่าเดิม เว้นแต่การโอนผู้สอบแข่งขันได้ผู้สอบคัดเลือกได้หรือผู้ได้รับการเลือก ให้กระทำได้ตามหลักเกณฑ์และวิธีการที่ ก.ม.กำหนดข้อ 30 การโอนพนักงานเทศบาลที่ไม่ใช่พนักงานเทศบาลวิสามัญหรือการโอนข้าราชการซึ่งไม่ใช่ผู้ดำรงตำแหน่งข้าราชการพลเรือนในมหาวิทยาลัยและไม่ใช่ข้าราชการการเมืองข้าราชการวิสามัญหรือข้าราชการซึ่งอยู่ในระหว่างทดลองปฏิบัติหน้าที่ราชการมาบรรจุและแต่งตั้งให้ดำรงตำแหน่งข้าราชการพลเรือนในมหาวิทยาลัยอาจกระทำได้เมื่อมหาวิทยาลัยที่จะรับโอนทำความตกลงกับเจ้าสังกัดแล้วการโอนตามวรรคหนึ่ง ให้เป็นไปตามหลักเกณฑ์และวิธีการที่ ก.ม.กำหนดเพื่อประโยชน์ในการนับเวลาราชการให้ถือเวลาทำงานหรือเวลาราชการของผู้ซึ่งโอนมาตามวรรคหนึ่ง เป็นเวลาราชการที่ดำรงตำแหน่งข้าราชการพลเรือนในมหาวิทยาลัยตามกฎทบวงนี้ด้วยข้อ 31 ข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยผู้ใดไปรับราชการทหารตามกฎหมาย ว่าด้วยการรับราชการทหารเมื่อผู้นั้นพ้นจากราชการทหารโดยไม่มีความเสียหายและประสงค์จะเข้ารับราชการในตำแหน่งข้าราชการพลเรือนในมหาวิทยาลัยภายในกำหนดหนึ่งร้อยแปดสิบวันนับแต่วันพ้นจากราชการทหาร ให้ผู้มีอำนาจตามข้อ 24 สั่งบรรจุแต่งตั้งให้ดำรงตำแหน่งและรับเงินเดือนตามหลักเกณฑ์และวิธีการที่ ก.ม.กำหนดข้อ 32 ข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยผู้ใดได้รับอนุมัติจากคณะรัฐมนตรีให้ออกจากราชการไปปฏิบัติงานใด ๆซึ่งให้นับเวลาระหว่างนั้นสำหรับการคำนวณบำเหน็จบำนาญเหมือนเต็มเวลาราชการตามกฎหมายว่าด้วยบำเหน็จบำนาญข้าราชการถ้าผู้นั้นกลับเข้ารับราชการภายในกำหนดสี่ปี นับแต่วันออกจากราชการไปปฏิบัติงานดังกล่าวให้ผู้มีอำนาจตามข้อ 24 สั่งบรรจุและแต่งตั้งให้ดำรงตำแหน่งและรับเงินเดือนตามหลักเกณฑ์และวิธีการที่ก.ม.กำหนดข้อ 33 การกำหนดอัตราค่าจ้าง การบรรจุ การแต่งตั้ง การเลื่อนเงินค่าจ้างการสอบสวนการรักษาวินัยและการออกจากงาน ของลูกจ้างของมหาวิทยาลัยที่เป็นส่วนราชการในทบวงมหาวิทยาลัยของรัฐให้นำระเบียบของกระทรวงการคลังเกี่ยวกับลูกจ้างของส่วนราชการใช้บังคับโดยอนุโลมข้อ 34 ให้คณะกรรมการข้าราชการพลเรือนในมหาวิทยาลัยและอนุกรรมการวิสามัญซึ่งดำรงตำแหน่งอยู่ในวันที่กฎทบวงนี้ประกาศในราชกิจจานุเบกษาคงอยู่ในตำแหน่งต่อไปจนกว่าจะแต่งตั้งคณะกรรมการข้าราชการพลเรือนในมหาวิทยาลัยและอนุกรรมการวิสามัญตามกฎทบวงนี้ใหม่ทั้งนี้ ภายในระยะเวลาไม่เกินหนึ่งร้อยยี่สิบวันนับแต่วันที่กฎทบวงนี้ประกาศในราชกิจจานุเบกษาข้อ 35 ในระหว่างที่ ก.ม.ยังมิได้กำหนดหลักเกณฑ์แกละวิธีการเพื่อปฏิบัติการตามกฎทบวงนี้ให้หลักเกณฑ์และวิธีการที่ ก.ม.กำหนดและใช้บังคับอยู่ในวันที่กฎทบวงนี้ใช้บังคับ ยังคงใช้บังคับต่อไปข้อ 36 การใดอยู่ในระหว่างดำเนินการตามกฎกระทรวงหรือกฎทบวงที่ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ.2507 ในวันที่ ก.ม. กำหนดตำแหน่งข้าราชการพลเรือนในมหาวิทยาลัยตามกฎทบวงนี้การดำเนินการต่อไปสำหรับการนั้นให้เป็นไปตามที่ก.ม. กำหนดให้ไว้ ณ วันที่ 8 มีนาคม พ.ศ. 2519นิพนธ์ศศิธรรัฐมนตรีว่าการทบวงมหาวิทยาลัยของรัฐ--------------------------------------------------------------------------หมายเหตุ:- เหตุผลในการประกาศกฎทบวงฉบับนี้ คือโดยที่สมควรปรับปรุงหลักเกณฑ์และวิธีการเกี่ยวกับการกำหนดอัตราเงินเดือน การบรรจุ การแต่งตั้ง การโอนการสอบสวน การรักษาวินัย และการออกจากราชการของข้าราชการและลูกจ้างของมหาวิทยาลัยให้สอดคล้องกับข้าราชการพลเรือนทั่วไป จึงจำเป็นต้องออกกฎทบวงนี้